પાછલા મહિને બાડમેરના પચપદરા ખાતે થયેલી સ્વાભિમાન રેલી દરમિયાન માનવેંદ્રસિંહે એક હી ભૂલ, કમલ કા ફૂલ કહીને ભાજપને રામ રામ કર્યા હતા. ત્યારથી જ તેમની કોંગ્રેસમાં જોડાવાની અટકળો ચાલી રહી હતી. બાડમેરમાં કોંગ્રેસના નેતાઓએ તેમનું ભવ્ય સ્વાગત કર્યું. કોંગ્રેસના સચિવ હરીશ ચૌધરીએ કહ્યું કે તેમણે કદી પણ માનવેંદ્રસિંહનો વિરોધ કર્યો નથી. તેમના આવવાથી કોંગ્રેસ વધુ મજબૂત થઈ જશે. રાજસ્થાનમાં રાજપૂતો ભાજપની વોટબેન્ક રહી છે.